SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava

1.	Účastník ZPC 

Meno a priezvisko, tituly:	Lukáš Michal, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Tallinn / Estónsko	
Názov a adresa 
prijímajúcej organizácie:	Archimedes – NA Erasmus+
L. Koidula 13a, 10125 Tallinn, Estonia	
Účel cesty:	Stretnutie Národných agentúru programu Erasmus+ na výzve EK ku KA3 Social Inclusion through education, training and youth	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže, Národná agentúra programu Erasmus+ pre oblasť mládeže a športu	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
02.05.2016	17:00 Príchod do Tallinnu	
03.05.2016	10:00 Začiatok stretnutia
10:30 – 13:00 Predstavenie 3 návrhov projektov
14:00 – 17:00 Práca v menších skupinách na jednotlivých projektoch
17:00 – 18:00 Predstavenie nových informácii o projektoch
18:00 – 20:00 Práca v skupine na prvom projekte
	
04.05.2016	9:00 – 11:30 Predstavenie dopracovaných projektov
11:30 – 13:00 Všeobecná diskusia k výzve
13:00 Koniec stretnutia
14:00 Odchod z Tallinnu
	
4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
02.05.2016	17:00 Príchod do Tallinnu
Do Tallinnu som prišiel deň pred začiatkom, pretože na ďalší deň by som nemal možnosť pricestovať včas.	
03.05.2016	10:00 Začiatok stretnutia
Na stretnutí sa zišli zástupcovia NA (riaditelia, prípadne osoby zapojené do projektu) z krajín FR, DE, AT, HR, IT, EE, NL, LV, SI, BE FL, MK, SE, SK, FI a facilitátorka Gisele Evrard.
Stretnutie sa začalo vysvetlením výzvy pre ľudí, ktorí neboli na predošlom prípravnom stretnutí v Rakúsku (koniec apríla) a zároveň sa každý predstavil.

10:00 – 10:30 Predstavenie 3 návrhov projektov
Pred samotným predstavením projektových návrhov bolo zmienených niekoľko poznámok: Čo sa stane po schválení projektu? Všeobecný výsledok; Vyjasniť si konzorcium; Projekty sú „šité“ na mieru výzvy; Aktivity jednotlivých projektov môžu byť zameniteľné medzi sebou.

Návrh projektu č. 1. – žiadateľ NA EE
-	Vzdelávanie v oblasti ľudských práv a interkultúrneho učenia,
-	Školenie školiteľov v týchto témach,
-	S tým súvisia kurikulá formálneho vzdelávania, ktoré by mohli byť prínosné,
-	Vytvorenie inventáru metód/ konceptov a začatie mapovania,
-	Partnerské NA: DE, IT, HR, FR, LV, SK.

Návrh projektu č. 2 – žiadateľ NA IT
-	Práca s mládežou ako nástroj integrácie mladých ľudí z radov utečencov/ migrantov/ žiadateľov o azyl,
-	Zapojenie tejto cieľovej skupiny do aktivít,
-	Aktivity: budovanie kapacít v oblasti PsM; platforma s nástrojmi/ metódami ako integrovať cieľovú skupinu,
-	Zapojené iné NA (partneri): DE, IT, HR, FR, LV, SK,
-	Partnerské NA: DE, IT, EE, HR, FR.

Návrh projektu č. 3 – žiadateľ NA AT
-	Prevencia násilia, radikalizácie... prostredníctvom zdieľania príkladov dobrej praxe – Šírenie a využitie výsledkov,
-	Projekty sa musia týkať cieľovej skupiny utečencov/ migrantov/ žiadateľov o azyl,
-	Partnerské NA: MK, FR, SI, EE, FI, NL?, IT.

Následne prebehla diskusia: 
SI zástupca povedal, že táto výzva je rýchlym (jednoduchým) riešením a nemá dlhodobý dopad, pretože nie sú zapojené MVO a ľudia s rozhodujúcimi právomocami. Po skončení projektov nebude dopad na dlhodobé vzdelávanie ak nebudú zapojení ľudia s rozhodujúcimi právomocami.
FI zástupkyňa sa pýtala aká je pridaná hodnota? Podľa nej je dôležité zapojiť MVO, ktoré majú svoje siete a môžu šíriť informácie o projektoch.
EE zástupkyňa povedal, že je naozaj dôležité zapojiť pracovníkov s mládežou, najlepšie hneď od začiatku (pri analýzach, výskumoch, ...)
FR zástupca poznamenal, že jednotlivé návrhy majú podobné ciele: napr. vytvorenie platformy. Chce sa vytvárať nová platforma, pričom existuje SALTO, ktoré bolo vytvorené a funguje na podporu Národných agentúr a programu Erasmus+. Možno by stačilo investovať do SALTA a viac šíriť jeho možnosti.
DE zástupca hovoril o záveroch z Viedne, že ich chápe inak ako FR zástupca a to teda: 1. návrh je proti radikalizácii, 2. návrh je priamo o cieľovej skupine a 3. návrh je na lepšie Šírenie a využitie výsledkov. Ďalej sa pýtal aká je úloha a postavenie Národných agentúr v politickej otázke a vo vzťahu k národným autoritám. Z jeho pohľadu je najdôležitejší projekt č. 2.
FI zástupkyňa považuje za najdôležitejší projekt č. 3
AT zástupca povedal, že táto výzva je naozaj príležitosť ako získať extra peniaze, ktoré sa môžu použiť na viac aktivít. Inak na to existuje TCA, ale táto výzva ponúka viac možností.
DE zástupca považuje tieto projekty za dôležité, pretože sa z nich môže vychádzať pri tvorbe nového programu na roky 2021-2028
FI zástupkyňa poznamenala, že všetky projektu musia byť na sebe nezávislé, musia však byť prepojené.
BE FL zástupca hovoril o stretnutí s Robertom France z EK (zodpovedný za mládež), ktorý povedal, že každý projekt musí byť samostatný. Nebude samozrejmosťou, že sa projekty schvália len pretože ich podali Národné agentúry.
Zástupkyňa SE navrhla zorganizovať v rámci aktivít v projektoch stretnutia odborníkov v PsM za jednotlivé témy/ oblasti (LGBTI, znevýhodnenia a pod.), za jednotlivé krajiny. Títo ľudia by nám mohli veľmi prispieť k riešeniu súčasných problémov.
AT zástupca poznamenal, že by mala byť vytvorená iba jedna platforma.

14:00 – 17:00 Práca v menších skupinách na jednotlivých projektoch
Projekt č. 1. (EE, SK, FR, HR, LV)
Zástupca FR poznamenal, že projekt má príliš veľa cieľov a špecifických cieľov. Slabou stránkou projektu je medzi sektorová spolupráca, ktorá je však veľmi dôležitá (napr. pri tvorbe alebo použití už existujúcich kurikúl z formálneho vzdelávania). Nesmie sa tým však strácať veľa času. FR NA nemá dostatok financií na spravovanie SALTO web stránky, kde existuje toolbox vo viacerých jazykoch. Neexistuje však vyhľadávací mechanizmus na témy, ktoré by hľadal naprieč jazykmi.

Tieto projekty by mali byť aj experimentami, ktoré môžu byť použiteľné v novom programe (politický odkaz pre EK).

Diskusia o rôznych situáciách v zapojených krajinách v súvislosti s možnými krajinami

V EE majú úzko prepojené formálne a neformálne vzdelávanie, na každej škole majú pracovníka s mládežou. 

Vo FR je dôležitá udržateľnosť školiteľov v programe Erasmus+, pohybuje sa okolo 67 % vyškolených školiteľov je aktívnych v školeniach. 

Na SK je dostatok organizácií venujúcich sa témam vzdelávania v oblasti ĽP a interkultúrneho učenia, ale len málo z nich sa venuje súčasne PsM, pričom v programe Erasmus+ funguje len pár školiteľov, ktorí majú skúsenosť s touto témou. Rovnaká situácia je v HR a LV.

Záver diskusie
Do aktivít by sa mal zakomponovať aj výskum v rámci siete RAY.

Projekt č. 2. (IT, SK, HR, FI, FR)
Projekt by mal priniesť skutočnú inklúziu cieľovej skupiny mladých ľudí do spoločnosti prostredníctvom PsM. Dôležitou súčasťou, na ktorej bude založený projekt je vytvorenie expertnej skupiny na národnej a medzinárodnej úrovni zloženej z MVO, mladých ľudí stakeholders, policy makers a pod.

Aktivity:
-	Mala by byť vytvorená nie virtuálna platforma, ale skutočná, ktorú budú tvoriť experti z národných skupín
-	Inventár existujúcich postupov
-	Európska konferencia
FR zástupca poznamenal, že všetky 3 návrhy sú stále postavené na existujúcej praxi, ktorá je zavedená rokmi v PsM a inklúzii, nekritizoval tieto návrhy, snažil sa ich porovnávať so súkromnou sférou. Tá môže priamo zapojiť cieľovú skupinu, tým, že jej dá prácu = najrýchlejšia cesta integrácie (ekonomická cesta)

HR zástupkyňa brainstormovala, že by výzva mohla slúžiť na vytvorenie praktického projektu (napr. EDS pre cieľovú skupinu, ktorá by bola 3 hodiny každý deň v týždni, týždenne a pod), ktorý by mohol slúžiť ako príklad pre ďalší program.

IT zástupca predstavil ako by mal prakticky vyzerať projekt: Zaškolia sa školitelia a tí budú školiť pracovníkov s mládežou, hlavne medzi cieľovou skupinou, ktorí budú multiplikátormi v táboroch. Dôležité je zamerať sa na výstupy z projektu, tzn. priama práca pracovníkov s mládežou v táboroch 

Záver diskusie
Vyškoliť pracovníkov s mládežou z cieľovej skupiny a z majoritného obyvateľstva miestnej komunity. Mohli by tvoriť tzv. tandem integrácie

Projekt č. 3
Tejto pracovnej skupiny som sa nezúčastnil, pretože predošlá bola dvakrát dlhšie. Viacmennej od začiatku sme boli rozhodnutí pre návrh č.1, druhého návrhu som sa zúčastnil aby som mal predstavu o tomto projekte.

17:00 – 18:00 Predstavenie nových informácii o projektoch
Opätovne boli predstavené všetky tri návrhy so zapracovanými pripomienkami a návrhmi z pracovných skupín. 
Opätovne sa diskutovalo o platforme/ portály na šírenie a využitie výsledkov, pričom sa spomínalo SALTO ako možnosť. Dôležité je, že pre platformu by boli potrební ľudia, ktorí by sa o ňu starali po technickej a obsahovej stránke.
SI zástupca poznamenal, že pre šírenie a využitie výsledkov je nutné mať príklady dobrej praxe nielen od MVO, ale od samotných mladých ľudí z cieľovej skupiny, pričom je nutné zapojiť aj médiá.

18:00 – 20:00 Práca v skupine na prvom projekte
Cieľom projektu je budovanie kapacít pre PsM v oblasti vzdelávania o ľudských právach a interkultúrnom učení ako prístupu prevencie proti radikalizácii.
Stručný náčrt aktivít:
1.	hodnotenie a konzultácia všetkých „hráčov“ v oblasti PsM,
2.	rozvíjanie a testovanie školiacich konceptov/ vzdelávacích konceptov a prístupov, kurikúl,
3.	školenie školiteľov ohľadom konceptov,
4.	školenie multiplikátorov a pracovníkov s mládežou,
5.	uskutočnenie projektov pre cieľovú skupinu (mladí ľudia, ďalší pracovníci s mládežou a iní zainteresované strany).
Toto všetko musí mať viditeľnosť, ktorá sa plánuje prostredníctvom platformy. Žiadny z týchto krokov zatiaľ nie je konkrétne definovaný, takže to bude znamenať aktívnu participáciu. Popri tom sú dôležité tzv. „horizontálne“ témy pre tento projekt: spolupráca so sieťou RAY na získaní dát potrebných pre realizáciu projektu a potom aj po realizácii; spolupráca s formálnym vzdelávaním pri rozvíjaní a testovaní vzdelávacích konceptov; spolupráca so školiteľmi na projekte (aktívna komunikácia a spolupráca s nimi); vyplývajúce odporúčania na politiky z tohto projektu, prípadná podpora počas projektu (komunikácia s Odborom mládeže, prípadne vyššie); zostavenie kompetenčného profilu pracovníka s mládežou atď.;	
04.05.2016	9:00 – 11:30 Predstavenie dopracovaných projektov
V 1. projekte sa nič nezmenilo, rovnako ani v 3. projekte. Tretí projekt bol prepracovaný a viac zameraný na aktivity a praktickú stránku realizácie. Najväčší dôraz je kladený na národné expertné skupiny a potom medzinárodné stretnutie. 

11:30 – 13:00 Všeobecná diskusia k výzve
TCA sa nesmie použiť na spolufinancovanie, nepanuje zhoda v tejto informácii, bude overená na EK.  
Zaznel návrh, že by sa mali projekty prepojiť na Európsky týždeň mládeže, tento návrh nebol pre nedostatok času ďalej rozpracovaný.
Diskutovalo sa o tom kto bude v partnerskom konzorciu, kto bude asociovaným partnerom (bez nároku na finančný príspevok). Zástupca BE FL mal osloviť opätovne všetky Národné agentúry s novými informáciami, či sa nechcú zapojiť ako asociovaní partneri. Ďalej asociovanými partnermi môžu byť napr. SALTO, Council of Europe, Youth forum a pod. 
EE zástupkyňa poznamenala, že primárne by sa mali zapojiť národné agentúry, pretože na ne je cielená výzva EK.
Steering group bude zostavená na úrovni partnerov konzorcií, nie je zatiaľ upresnené ako často sa bude stretávať.

Dohodlo sa:
Finálne konzorciá a žiadatelia:
Projekt č. 1
EE (žiadateľ): HR, FR, LV, SK, DE, AT
Projekt č. 2
IT (žiadateľ): FR, SI, NL, BE FL, DE, SE
Projekt č. 3
AT (žiadateľ): MK, FR, SI, EE, FI, NL?, IT

Zároveň všetky NA, ktoré sú partnermi iba v jednom alebo dvoch projektoch budú asociovanými partnermi v zvyšných projektoch.

Čo najskôr podpísať mandátne zmluvy k projektom, v prípade SK k projektu č. 1 ako partneri. V prípade ostatných projektov ako asociovaní partneri musíme podpísať aj tak mandátne zmluvy. Pre obidva prípady sú rovnaké tlačivá, nutné je podpísať stranu s podpismi (pečiatka a dátum)

Žiadajúca organizácia pošle v čo najkratšom čase návrh medzinárodných aktivít aby sa partneri mohli vyjadriť, ktorú z aktivít môžu hosťovať.

Termíny:
19.5.2016 – žiadateľ, v našom projekte č.1 Estónsko pošle draft projektu partnerom na spätnú väzbu
23.5.2016 – partneri pošlú spätnú väzbu žiadateľovi
27.5.2016 – žiadatelia podajú projekt do EAEAC
30.5.2016 – deadline pre podanie žiadostí

13:00 Koniec stretnutia
14:00 Odchod z Tallinnu	

Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
V Estónsku majú podľa informácií Reet Kost dobre zabezpečenú spoluprácu formálneho a neformálneho vzdelávania, na každej škole majú pracovníka s mládežou. V rámci ďalších informácií je možné ich kontaktovať.
V prípade úspechu a udržateľného dopadu projektov, by mohli slúžiť ako príklad pre budúce aktivity v rámci programu Erasmus+ 2021-2028.
Nezapájať sa do zvyšných projektov ako partneri, ich cieľom je priamo pracovať s mladými ľuďmi z radov utečencov, migrantov a žiadateľov o azyl. Slovensko ich má vo všeobecnosti veľmi málo, preto je otázne kapacitné zapojenie NA do týchto projektov. 
Na prvý projekt vyčleniť 2-3 ľudí, ktorí budú aktívne participovať, spolupracovať na národnej úrovni aj s inými aktérmi relevantnými v tejto téme.	

5.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+ a uložené sú na intranete X:\Public2016\ERASMUS+\KA3_radical_project_proposal	

6.	Osobitne vyhodnotený očakávaný prínos ZPC 

Dozvedel som sa o vôbec prvej výzve EK, ktorá je priamo určená pre Národné agentúry programu Erasmus+ za oblasť mládeže. Výzva je šancou ako užšie spolupracovať s ostatnými Národnými agentúrami na prevencii proti radikalizácii, ktorá ohrozuje Európsku úniu. Na ZPC som sa stretol s kolegami z iných Národných agentúr medzi, ktorými boli aj vedúci národných agentúr čím som dostal priestor spoznať sa s nimi a dozvedieť sa oveľa viac informácií o programe Erasmus+ aj z vyššej perspektívy. 	

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA – Slovenský inštitút mládeže a získané informácie budú komunikované počas pravidelných porád odboru. 	

Súhlasím so zverejnením tejto správy na internete

Dátum:	11.5.2016	
Správu vypracoval
(meno a priezvisko, podpis):	Lukáš Michal, Mgr.	
Správu schválil
(meno a priezvisko, podpis):	Jana Ohrablová, Ing.